Αναγνώριση χρόνου στρατιωτικής υπηρεσίας μη Μισθωτών ασφαλισμένων
Ο ασφαλισμένος υποβάλλει σχετική αίτηση αναγνώρισης με τα απαραίτητα δικαιολογητικά στην αρμόδια Τοπική Διεύθυνση του e-ΕΦΚΑ του τόπου κατοικίας του ή της έδρας της επιχείρησης στις περιπτώσεις ελεύθερων επαγγελματιών ή υποβάλλει το αίτημα αναγνώρισης ηλεκτρονικά ταυτόχρονα με την αίτηση συνταξιοδότησης.
Κατάθεση από τον αιτούντα (δια ζώσης ή ταχυδρομικά)
Η αίτηση μπορεί να υποβληθεί οποιαδήποτε χρονική στιγμή προγενέστερα ή μεταγενέστερα του έτους τις προϋποθέσεις του οποίου επιθυμεί να κατοχυρώσει ακόμα και ταυτόχρονα με την αίτηση συνταξιοδότησης όχι όμως μετά την αίτηση συνταξιοδότησης.
Για την περίπτωση της υποβολής της σχετικής αίτησης αναγνώρισης χρόνου στρατιωτικής υπηρεσίας μαζί με την αίτηση συνταξιοδότησης η οποία υποβάλλεται ψηφιακά ο ενδιαφερόμενος θα πρέπει να κατέχει κωδικούς taxisnet.
Η διαδικασία απευθύνεται σε μη μισθωτούς ασφαλισμένους, οι οποίοι μπορούν να αναγνωρίσουν με εξαγορά το χρόνο στρατιωτικής υπηρεσίας, ως χρόνο ασφάλισης, σύμφωνα με τις διατάξεις του ν.1358/1983, όπως ισχύει.
Πιστοποιητικό τύπου Α Στρατολογικού Γραφείου
Υπεύθυνη δήλωση του Ν.1599/1986 στην οποία ο αιτών θα δηλώνει: αν έχει αναγνωρίσει το χρόνο στρατιωτικής υπηρεσίας ή άλλο χρόνο σε άλλον εντασσόμενο στον e-ΕΦΚΑ φορέα και αν έχει ασφαλιστεί σε άλλον εντασσόμενο στον e-ΕΦΚΑ φορέα για το χρονικό διάστημα που αιτείται.
Το πιστοποιητικό στρατολογίας τύπου Α΄ μπορεί να ζητηθεί αυτεπάγγελτα από το αρμόδιο στρατολογικό γραφείο εφόσον ο ασφαλισμένος δηλώσει στην αίτησή του το Δήμο ή την Κοινότητα εγγραφής στο Μητρώο Αρρένων και το Στρατιωτικό Αριθμό.
Γενική Διεύθυνση Εισφορών e-ΕΦΚΑ -Διεύθυνση Ασφάλισης
Με το άρθρο 30 του ν.4670/20 αντικαταστάθηκε το άρθρο 34 του ν.4387/2016 και επήλθαν επιμέρους μεταβολές, με κυριότερη τη μεταβολή στο ύψος της εισφοράς εξαγοράς για την αναγνώριση του χρόνου στρατιωτικής υπηρεσίας για μη μισθωτούς ασφαλισμένους. Για κάθε αναγνωριζόμενο μήνα ασφάλισης καταβάλλεται η ασφαλιστική εισφορά που αντιστοιχεί στην ασφαλιστική κατηγορία που έχει επιλέξει ο ασφαλισμένος κατά το έτος υποβολής της αίτησης αναγνώρισης.
Με τις ως άνω διατάξεις η εισφορά εξαγοράς υπολογιζόταν με βάση το μηνιαίο εισόδημα κατά το χρόνο υποβολής της αίτησης αναγνώρισης. Με τις ως άνω διατάξεις καταργήθηκε το άρθρο 3 του ν.1358/83 που έδινε τη δυνατότητα αναγνώρισης στους συνταξιούχους και στα μέλη της οικογένειας σε περίπτωση θανάτου.Επίσης καταργήθηκε η έκπτωση του ποσοστού 50% επί του ποσού της εξαγοράς του χρόνου στρατιωτικής υπηρεσίας σε όσους θεμελιώνουν συνταξιοδοτικό δικαίωμα από 1/1/2015 και εφεξής.
Με τις ως άνω διατάξεις αντικαταστάθηκε το άρθρο 10 του ν.3863/2010 που είχε αντικατασταστήσει το άρθρο 40 του ν.2084/1992 για την αναγνώριση χρόνου στρατιωτικής υπηρεσίας. Οι διατάξεις αυτές προβλέπουν μείωση του ποσού εξαγοράς του χρόνου στρατιωτικής υπηρεσίας κατά 30% στις περιπτώσεις που θεμελιώνεται συνταξιοδοτικό δικαίωμα με τις διατάξεις του ν. 3863/2010 από 1/12011 - 31/12/2014 και κατά 50% σε όσους θεμελιώνουν συνταξιοδοτικό δικαίωμα από 1/1/2015 και εφεξής.
Με την ως άνω εγκύκλιο γνωστοποιήθηκε ο νέος τρόπος υπολογισμού της ασφαλιστικής εισφοράς για την αναγνώριση των πλασματικών χρόνων μεταξύ των οποίων και ο χρόνος στρατιωτικής υπηρεσίας για μη μισθωτούς ασφαλισμένους από 1/1/2020.
Ορθή επανακοινοποίηση των περιπτώσεων Β και Γ του κεφαλαίου 6.Υπολογισμός της εισφοράς εξαγοράς μη μισθωτών της σχετικής εγκυκλίου 29/2017 (σελ. 6 και 7).
Με την ως άνω εγκύκλιο γνωστοποιήθηκαν οι αναγνωριζόμενοι χρόνοι ασφάλισης στον ΕΦΚΑ καθώς και ο τρόπος υπολογισμού του ασφαλίστρου αναγνώρισης αυτών, μεταξύ των οποίων και ο χρόνος στρατιωτικής υπηρεσίας.
Ο ενδιαφερόμενος υποβάλλει αίτηση αναγνώρισης του χρόνου στρατιωτικής υπηρεσίας με τα απαραίτητα δικαιολογητικά στην αρμόδια Τοπική Διεύθυνση του e-ΕΦΚΑ του τόπου κατοικίας του ή σε περίπτωση ελεύθερου επαγγελματία στην Τοπική Διεύθυνση του τόπου της επαγγελματικής έδρας ή σε περίπτωση συνταξιοδότησης υποβάλλει ηλεκτρονικά μαζί με την αίτηση συνταξιοδότησης και αίτημα αναγνώρισης χρόνου στρατιωτικής υπηρεσίας.
Ο αρμόδιος υπάλληλος ελέγχει τα δικαιολογητικά και εφόσον πληρούνται οι προυποθέσεις συντάσσει Εγκριτική Απόφαση.Σε διαφορετική περίπτωση συντάσσει Απορριπτική Απόφαση.
Ο αρμόδιος Διευθυντής ελέγχει και υπογράφει την Εγκριτική/ Απορριπτική Απόφαση.
Η Απόφαση κοινοποιείται στον ασφαλισμένο
Παραλαβή της αίτησης με συνημμένα δικαιολογητικά
Καταχώρηση της αίτησης στο ηλεκτρονικό πρωτόκολλο και χρέωση στο αρμόδιο Τμήμα
Έλεγχος αίτησης και δικαιολογητικών και σύνταξη σχετικής Απόφασης